Trump og Pútín hittust á G 20 - fundi í Hamborg árið 2017 . Vísir / EPA „ Mér er alveg sama . Ég trúi Pútín , “ er Donald Trump , forseti Bandaríkjanna , sagður hafa sagt við embættismenn innan njósnakerfis Bandaríkjanna . Trump er sagður hafa látið ummælin falla eftir að embættismennirnir reyndu að sannfæra hann um að staðhæfingar hans um vopnagetu Norður-Kóreu væru ekki í samræmi við upplýsingar þeirra . Þetta kom fram í eldfimu viðtali 60 mínútna við Andrew McCabe , sem tók við tímabundið við stjórnartaumunum í FBI , bandarísku alríkislögreglunni , eftir að James Comey var rekinn . McCabe segist ekki hafa verið viðstaddur fundinn þar sem Trump er sagður hafa látið ummælin falla en að kollegi hans innan FBI , sem var viðstaddur , hafi sagt McCabe frá því eftir fundinn . Á fundinum er Trump sagður hafa rætt sérstaklega um eldflaugaskot Norður-Kóreumanna og þá trú hans að ríkið hefði ekki getuna til þess að skjóta eldflaug frá Norður-Kóreu til Bandaríkjanna . Þessar upplýsingar hafi hann fengið beint í æð frá Vladimír Pútín , forseta Rússlands . Andrew McCabe starfaði stuttlega sem forstjóri FBI.Getty / Alex Wong „ Embættismennirnir sem voru viðstaddir fundinn sögðu honum þá frá því að það stemmdi ekki við þær upplýsingar sem njósnastofnanir okkar höfðu í fórum sínum , “ sagði McCabe í viðtalinu . „ Forsetinn svaraði : Mér er alveg sama . Ég trúi Pútín , “ sagði McCabe í viðtalinu . Greindi McCabe frá því að hann hafi orði hneykslaður er honum var sagt frá ummælum Trump . Mikill tími fari í að safna upplýsingum svo forsetinn geti tekið upplýstar ákvarðanir . „ Að komast að svo miklu vantrausti og hversu óviljugur hann er til þess að fá upplýsingar um hvernig þeim málum er háttað sem hann þarf að glíma við á hverjum degi var áfall . “ Formaður laganefndar Bandaríkjaþings hefur heitið því að komast til botns í sögusögnum sem verið hafa á sveimi þess efnis að menn úr leyniþjónustu Bandaríkjanna og víðar úr stjórnkerfinu hafi rætt það sín í milli að beita 25. viðauka stjórnarskrár Bandaríkjanna til þess að koma Donald Trump forseta frá völdum . Fyrrverandi aðstoðarforstjóri FBI segist hafa reynt að verja Rússarannsóknina með því að skipa fyrir um rannsókn á hvort Trump forseti hafi reynt að hindra framgang réttvísinnar þegar hann rak James Comey sem forstjóra FBI .